**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj: 07-11-5-3041/20**

Bosanska Krupa, 08.06.2020.godine

 Na osnovu članova 64. stav (1) tačka b) i 70. stav (1) (3) i (6) i člana 88. Zakona o javnim nabavkama („Službeni glasnik BiH“, broj: 39/14), po provedenom konkurentskom zahtjevu za dostavu ponuda u postupku nabavke radova s namjerom provođenja e-aukcije - Radovi na sanaciji klizišta Arapuša na nekategorisanom putu prema naselju Rika u općini Bosanska Krupa, na prijedlog Komisije za provođenje postupka javne nabavke, Općinski načelnik općine Bosanska Krupa, kao rukovodilac ugovornog organa donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **PRIJEDORPUTEVI AD**, Prijedor, u predmetu nabavke radova: Radovi na sanaciji klizišta Arapuša na nekategorisanom putu prema naselju Rika u općini Bosanska Krupa, sa cijenom u ukupnom iznosu od **17.879,47 KM,**  **sa uračunatim PDV-om**.
2. Izabrani ponuđač se obavezuje da **u roku ne dužem od 5 (pet) dana** od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka, c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o izvođenju radova na sanaciji klizišta Arapuša na nekategorisanom putu prema naselju Rika u općini Bosanska Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-3041/20 od 11.05.2020. godine. Javna nabavka je provedena putem konkurentskog zahtjeva s namjerom provođenja e-aukcije– Radovi na sanaciji klizišta Arapuša na nekategorisanom putu prema naselju Rika u općini Bosanska Krupa. Obavještenje o nabavci broj: 1272-7-3-61-3-47/20 je objavljeno na portalu javnih nabavki i Općinskoj web stranici dana 11.05.2020. godine. Po objavljenom obavještenju rok za prijem ponuda je bio 19.05.2020. godine do 13,00 sati. Do označenog roka za prijem ponuda na protokol Ugovornog organa pristigle su tri ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda :

1. **PRIJEDORPUTEVI AD**, Prijedor, broj protokola: 07-11-5-3041-2/20 od 19.5.2020. godine u 8,40 sati
2. **d.o.o. “EL-GRADNJA”** Bosanska Krupa, broj protokola: 07-11-5-3041-3/20 od 19.5.2020. godine u 9,20 sati
3. **d.o.o. “I-KOMIĆ”** Bosanska Otoka, broj protokola: 07-11-5-3041-4/20 od 19.5.2020. godine u 10,10 sati

Komisija za provođenje postupka javne nabavke je u skladu sa tenderskom dokumentacijom dana 19.05.2020. godine u 13,30 sati izvršila javno otvaranje ponuda i na zapisnik konstatovala:

1. **Ponuđač PRIJEDORPUTEVI a.d. Prijedor,** dostavljena ponuda uredno zapakovana i bez vidnih oštećenja, ponudio je:

cijena ponude: **15.281,60 KM bez PDV**,

iznos PDV:  **2.597,87 KM**

ukupna cijena sa PDV-om **17.879,47 KM**

1. **Ponuđač d.o.o. „EL-GRADNJA“ Bosanska Krupa,** dostavljena ponuda uredno zapakovana i bez vidnih oštećenja, ponudio je:

cijena ponude: **14.573,00 KM bez PDV**,

iznos PDV:  **2477,41 KM**

ukupna cijena sa PDV-om **17.050,41 KM**

1. **Ponuđač d.o.o. I-KOMIĆ, Bosanska Krupa,** dostavljena ponuda uredno zapakovana i bez vidnih oštećenja, ponudio je:

cijena ponude: **16.083,60 KM bez PDV**,

iznos PDV:  **2.734,21 KM**

ukupna cijena sa PDV-om **18.817,81 KM**

Komisija za provođenje postupka javne nabavke je izvršila evaluaciju ponude i dostavljenje dokumentacije, izvršila računski provjeru dostavljene ponude i utvrdila da je ponuda ponuđača **PRIJEDORPUTEVI a.d. Prijedor** potpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze (obrasci za ponudu i za cijenu ponude, dokaz o registraciji, ovlaštenje , izjave iz člana 45. ,51. 52. ZJN,propisno pounjene i nacrt ugovora) i ponudu izradio u skladu sa TD), kao i da računskih grešaka nije bilo.

Komisija je konstatovala da kod ponuđača d.o.o. „EL-GRADNJA“ Izjava iz člana 51. Zakona o javnim nabavkama nije popunjena u skladu sa zahtjevom iz tenderske dokumentacije tj. ponuđač nije zaokružio tačku a) definisanu u tenderskoj dokumentaciji, odnosno nije naveo precizne podatke vezane za zahtjev iz tenderske dokumentacije te Komisija predlaže Ugovornom organu da ponuda ponuđača **d.o.o.“EL-GRADNJA“ Bos.Krupa odbaci kao nepotpuna.**

Komisija je takođe konstatovala da ponuđač d.o.o. „I-KOMIĆ“ nije ispunio uslove iz tenderske dokumentacije i to pod tačkom 2.4.1. Tehnička i profesionalna sposobnost, odnosno dokaz da je u posljednje 3 godine imao uspješno realizovan najmanje 1 (jedan) ugovor na radovima koji su u vezi sa predmetnom nabavkom (radovi na sanaciji klizišta) u vrijednosti od najmanje 15.000,00 KM sa PDV-om (ili zbirni uslov za najviše 3 realizovana ugovora zbirne vrijednosti 15.000,00 KM sa PDV-om). Ponuđač d.o.o. „I-KOMIĆ“ je dostavio potvrdu koja nije predmet javne nabavke. Traženo je da su to radovi na sanaciji klizišta, a ponuđač je dostavio potvrdu o izvođenju radova na rekonstrukciji i asfaltiranju pristupnog puta crkvi u Ivanjskoj, općina Bosanska Krupa tako da isti nije zadovoljio minimalni traženi iznos vrijednosti predmetih radova te Komisija predlaže da se ponuda ponuđača **d.o.o. „I-KOMIĆ“ odbaci kao nepotpuna.**

Komisija je na zapisnik konstatatova da procjenjena vrijednost nabavke - Radovi na sanaciji klizišta Arapuša na nekategorisanom putu prema naselju Rika u općini Bosanska Krupa iznosi **14.399,40 KM** KM bez PDV-a, odnosno **16.847,30** KM sa PDV-om.

Također se konstatuje da je u ovom postupku predviđeno provođenje e-aukcije, ali se ista neće provoditi, jer je zaprimljena samo jedna prihvatljiva ponuda, a shodno članu 3. stav (3) Pravilnika o načinu korištenja e-aukcije.

Komisija je na zapisnik konstatovala da je cijena ponude ponuđača **PRIJEDORPUTEVI a.d. Prijedor**  veća od procijenjene vrijednosti za ovu nabavku za iznos od 1.032,17 KM sa PDV-om, pa je predložila Ugovornom organu da se očituje da li se mogu iznaći dodatna sredstva za nabavku predmetnih radova. Ukoliko se nedostajuća sredstva za nabavku predmetnih radova mogu obezbjediti Komisija predlaže da se donese Odluka o izboru najpovoljnijeg ponuđača **PRIJEDORPUTEVI a.d. Prijedor**  i zaključi Ugovor ili u suprotnom da poništi postupak javne nabavke shodno članu 69. Stav (2) tačka e) Zakona o javnim nabavkama.

Općinski načelnik kao rukovodilac ugovornog organa dao je saglasnost da se postupak okonča donošenjem Odluke o izboru najpovoljnijeg ponuđača **PRIJEDORPUTEVI a.d. Prijedor**  , jer se nedostajuća sredstva za predmetnu nabavku mogu obezbijediti u Budžetu općine Bosanska Krupa za 2020. godinu.

S obzirom da je kriterij za dodjelu Ugovora „najniža cijena tehnički zadovoljavajuće ponude“ , da jeponuda ponuđačaPRIJEDORPUTEVI a.d. Prijedor jedina prihvatljiva u ovom postupku javne nabavke, da je Općinski načelnik kao rukovodilac organa uprave dao saglasnost da se postupak okonča donošenjem odluke o izboru najpovoljnijeg ponuđača PRIJEDORPUTEVI a.d. Prijedor jer se nedostajuća sredstva mogu obezbjediti u Budžetu općine za 2020. godinu, donesena je odluka kao u dispozitivu.

S obzirom na navedeno, a uvažavajući prijedlog Komisije za provođenje postupka javne nabavke ugovorni organ je donio odluku kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

 **OPĆINSKI NAČELNIK**

Dostavljeno:

1. PRIJEDORPUTEVI a.d. Prijedor Armin Halitović, dipl. ecc
2. Doo I-KOMIĆ“ Bos. Krupa
3. Doo „EL-GRADNJA“ Bos. Krupa
4. U spis
5. a/a